श्री मुन्ना की शिकायतों पर राजस्व परिषद ने जांच के लिए जिलाधिकारी को आदेश दिया तो एसडीएम ने नायब तहसीलदार केबी सिंह को जांच सौंपी। जांच के बाद नायब तहसीलदार की आख्या पर एसडीएम न्यायालय में मुकदमा पंजीकृत किया गया और विपक्षीगण सुरजीत सिंह आदि को नोटिस जारी कर सुनवाई शुरू की गई। एसडीएम आलोक कुमार ने अपने आदेश में यह स्पष्ट किया है कि चकबंदी प्रपत्र 2क बनाते समय बिना किसी सक्षम अधिकारी के आदेश के विवादित गाटा संख्या को मूल श्रेणी3 आसामी के स्थान पर संक्रमणी भूमिधर अंकित किया गया, जो सीएच प्रपत्र 11 एवं 45 में भी अंकित हुआ। उसके बाद त्रुटिवश खाता संक्रमणीय भूमिधर अंकित चला आ रहा है। बिना किसी अधिकार के सुरजीत आदि ने भूमि को अनाधिकृत रूप से विक्रय कर दिया, जो पट्टा शर्तों का खुला उल्लंघन है।